บลจ.ทิสโก้ ออกกองใหม่”ไชน่าทริกเกอร์”เป้า 8% ภายใน 8 เดือนขาย 14-19 พ.ค.
นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดเผยว่า บลจ.ออก"กองทุนเปิด ทิสโก้ ไชน่า ทริกเกอร์ 8% #21" โดยจะเสนอขายครั้งแรก 14 - 19 พ.ค. 58 เน้นลงทุนในตลาดหุ้นจีนผ่านกองทุน Hang Seng H-Share Index ETF เพื่อสร้างผลตอบแทนใกล้เคียงดัชนี HSCEI หรือ H-Shares โดยมีเป้าหมายเลิกโครงการที่ 8% ภายใน 8 เดือน หรือ ณ เวลาใดเวลาหนึ่งหลังจากเปิดให้ซื้อขายสับเปลี่ยนได้ทุกวันทำการ โดยการกำหนดเป้าหมายดังกล่าว ไม่ใช่ประมาณการหรือการรับประกันว่าผู้ลงทุนจะได้รับผลตอบแทนตามเป้าหมายเมื่อเลิกกองทุน
18 พ.ค. 2558

นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดเผยว่า บลจ.ออก”กองทุนเปิด ทิสโก้ ไชน่า ทริกเกอร์ 8% #21″ โดยจะเสนอขายครั้งแรก 14 – 19 พ.ค. 58 เน้นลงทุนในตลาดหุ้นจีนผ่านกองทุน Hang Seng H-Share Index ETF เพื่อสร้างผลตอบแทนใกล้เคียงดัชนี HSCEI หรือ H-Shares โดยมีเป้าหมายเลิกโครงการที่ 8% ภายใน 8 เดือน หรือ ณ เวลาใดเวลาหนึ่งหลังจากเปิดให้ซื้อขายสับเปลี่ยนได้ทุกวันทำการ โดยการกำหนดเป้าหมายดังกล่าว ไม่ใช่ประมาณการหรือการรับประกันว่าผู้ลงทุนจะได้รับผลตอบแทนตามเป้าหมายเมื่อเลิกกองทุน
หลังจากที่บริษัทเสนอขาย”กองทุนเปิด ทิสโก้ ไชน่า ทริกเกอร์ 8%#20″ไปในปลายสัปดาห์ที่ผ่านมา ปรากฏว่ากองทุนดังกล่าวได้รับความสนใจจากนักลงทุนจำนวนมาก ล่าสุด บลจ. ทิสโก้ จึงเปิดเสนอขาย “กองทุนเปิด ทิสโก้ ไชน่า ทริกเกอร์ 8% #21” ซึ่งเป็นกองทริกเกอร์ฟันด์ซีรีย์หุ้นจีนกองที่ 21 เพื่อรองรับความต้องการของนักลงทุนอย่างต่อเนื่อง
กองไชน่าทริกเกอร์ กองที่ 20 ได้รับความสนใจจากนักลงทุนจำนวนมาก จากความโดดเด่นของตลาดหุ้นจีน ที่มีปัจจัยบวกจากการที่ธนาคารจีนและรัฐบาลจีนยังคงเดินหน้ากระตุ้นเศรษฐกิจ ด้วยมาตรการผ่อนคลายทางการเงินตลอดช่วงที่เหลือของปีนี้ โดยล่าสุดธนาคารกลางจีนปรับลดอัตราดอกเบี้ยเป็นครั้งที่ 3 นับจากเดือน พ.ย. 57 โดยลดอัตราดอกเบี้ยทั้งเงินฝากและเงินกู้ลงอีก 0.25% ขณะที่การส่งออกของจีนในปีนี้คาดว่าจะเติบโตที่สุดในรอบ 3 ปี รวมถึงรัฐบาลจีนยังผลักดันให้มีการควบรวมกิจการรัฐวิสาหกิจเพื่อเพิ่มศักยภาพการแข่งขัน จึงคาดว่าแนวโน้มเศรษฐกิจจีนในครึ่งปีหลังจะฟื้นตัวดีขึ้น
ขณะที่ตลาดหุ้นจีนยังถูกที่สุดในเอเชีย และเริ่มเห็นการ re-rate P/E แล้ว จากการกระตุ้นเศรษฐกิจของภาครัฐดังกล่าว รวมถึงสภาพคล่องที่สูงขึ้นจากผลของการเชื่อมตลาดหุ้นจีน-ฮ่องกง (Hong Kong – Shanghai Stock Connect) โดยศูนย์วิเคราะห์เศรษฐกิจและกลยุทธ์ทิสโก้ประเมิน Upside ของตลาดหุ้นจีนไว้ที่ 18% (ณ 7 พ.ค. 58) จากเป้าหมายดัชนีในปี 2558 ที่ระดับ 16,500 จุด ทำให้ขณะนี้เป็นจังหวะที่เหมาะสมในการเข้าลงทุนในตลาดหุ้นจีน
ทั้งนี้ กองทุนเปิด ทิสโก้ ไชน่า ทริกเกอร์ 8% # 21 มีมูลค่าโครงการ 1,000 ล้านบาท มูลค่าจองซื้อขั้นต่ำ 5,000 บาท